અમદાવાદ: ભાજપ સામે એક પછી એક ખૂલી રહેલા મોરચાથી ભાજપની ટોચની નેતાગીરી ભારે ચિંતામાં મૂકાઈ ગઈ છે. તાજેતરમાં ભાજપે કાઢેલી નર્મદા યાત્રાની નિષ્ફળતા અને હવે ગૌરવ યાત્રાને પણ નબળો પ્રતિષાદ મળતા ભાજપની ચિંતામાં વધારો થયો છે. એટલું જ નહીં, એક તરફ પાટીદારોને હજુ મનાવી શકાયા નથી ત્યાં બીજી તરફ દલિતોએ પણ મોરચો ખોલી દેતા ભાજપ ભીંસમાં આવી ગયો છે. આ સમગ્ર પરિસ્થિતિ અંગે વડાપ્રધાન નરેન્દ્ર મોદીને રિપોર્ટ આપવામાં આવ્યો છે કે, ગુજરાતમાં ભાજપની સ્થિતિ અત્યંત કફોડી છે.